b'\n_START_ARTICLE_\nLivo pilis\n_START_SECTION_\nIstorija\n_START_PARAGRAPH_\nGotikin\xc4\x97 pilis buvo pastatyta XV a. prad\xc5\xbeioje, kaip sienos su Lietuvos Did\xc5\xbei\xc4\x85ja kunigaik\xc5\xa1tyste pasienio apsaugos punktas. Pilies statybas finansavo Mazovijos kunigaik\xc5\xa1tis Janu\xc5\xa1as I Senasis. 1526\xe2\x80\x931536\xc2\xa0m. pilis buvo rekonstruota. 1549\xe2\x80\x931570\xc2\xa0m. karalien\xc4\x97s Bonos Sforzos u\xc5\xbesakymu buvo atlikta dar viena pilies rekonstrukcija. 1657\xc2\xa0m. \xc5\xa0vedijos kariuomen\xc4\x97 susprogdino pil\xc4\xaf. 1782\xc2\xa0m. pilies vietoje buvo pastatyti miesto seni\xc5\xabno r\xc5\xabmai, kurie perk\xc4\x97lus administracij\xc4\x85 \xc4\xaf Sedlcas buvo apleisti._NEWLINE_Po Pirmojo pasaulinio karo buvo atlikti nedideli archeologiniai tyrimai ir i\xc5\xa1 dalies apsaugoti pilies griuv\xc4\x97siai. Antrojo pasaulinio karo metu vokie\xc4\x8diai, suklaidinti vietini\xc5\xb3 administracijos darbuotoj\xc5\xb3, kad tai buvusi kry\xc5\xbeiuo\xc4\x8di\xc5\xb3 pilis prad\xc4\x97jo pil\xc4\xaf atstatin\xc4\x97ti. Prasid\xc4\x97jusi\xc4\x85 pilies rekonstrukcij\xc4\x85 sustabd\xc4\x97 paai\xc5\xa1k\xc4\x97jusi tiesa, kad tai n\xc4\x97ra buvusi kry\xc5\xbeiuo\xc4\x8di\xc5\xb3 pilis._NEWLINE_Po karo pilies griuv\xc4\x97siai buvo konservuojami, baigta pilies bok\xc5\xa1to vart\xc5\xb3 rekonstrukcija. 1957\xe2\x80\x931961\xc2\xa0m. sutvarkyti \xc5\xa1alia pilies stov\xc4\x97j\xc4\x99 seni\xc5\xabno r\xc5\xabmai, kuriuose 1963\xc2\xa0m. prad\xc4\x97jo veikti muziejus.'